**ELŐTERJESZTÉS**

**Körmend Város Önkormányzata Képviselő-testülete 2019. december 12-i ülésére**

**Tárgy:** 2020-2021-es év Batthyány emlékévé nyilvánítása

Tisztelt Képviselő-testület!

Boldog Batthyány –Strattmann László 1870-ben született, és 1931-ben halt meg, így 2020-ban lesz születésének 150. évfordulója, míg 2021-ben lesz halálának 90. évfordulója.

Megyéspüspök úrral egyeztetve kezdeményezzük azt, hogy a 2020-2021 –es évet nyilvánítsa a Testület Batthyány –Strattmann László tiszteletére emlékévvé.

Ennek első rendezvényeként kerülhet sor jövőre is, januárban a Batthyány díjak átadására, és az emlékév 2021. január 22-én zárulna szintén a Batthyány díjak átadásával.

A további rendezvények koordinálására pedig a Kulturális Központot kérjük fel, az Egyházközséggel is egyeztetve.

Kérem a tisztelt Képviselő-testületet, hogy a 2020-2021-es évet nyilvánítsa Boldog Batthyány –Strattmann László emlékévévé, és ezzel indítson el egy rendezvénysorozatot a hercegorvos tiszteletére.

**HATÁROZATI JAVASLAT**

Körmend Város Önkormányzata Képviselő-testülete a 2020-2021-es évet Boldog Batthyány –Strattmann László emlékévé nyilvánítja a hercegorvos születésének 150, halálának 90. évfordulójának tiszteletére. Felkéri a Körmendi Kulturális Központot, hogy az emlékév rendezvényeit a Megyéspüspökkel egyeztetve megszervezni szíveskedjék. Első rendezvényként a Batthyány díjak ünnepélyes átadására kerül sor 2020. január 22-én.

**Bebes István**

**polgármester**